Lo-Renz-O/malagasy-sentence huggingface dataset:
Lesona izany hoe manomboka amin’ny fiantsoana anarana izany ary rehefa vita izany dia miantso ankizy mandika ny lesona eny amin’ny solaitrabe. Ankoatra izay tsy ahitan-teny firy ny mpianatra mandritra ny seho fa ny mpampianatra hatrany no miteny. Miteraka olana anefa izany fomba fampianarana izany satria dia tsapa fa lasa fahazaran’ny mpampianatra ny manao lesona tolotra izany hoe mbola manjaka ny fomba fampianarana tranainy. Noho ny fahitana izany olana izany ary no nahatonga anay hametraka izao petrakolana manaraka izao. 0.5 petrakolana amin’ny ankapobeny ny tanjon’ny fampianarana ao amin’ny kilasy voalohany sokajy c dia mikendry ny hahaizan’ny mpianatra miserasera am-bava sy an-tsoratra. Izany hoe mahay manohana hevitra, sy miady hevitra, ary indrindra mahay mihaino ny hafa sy mandray izay hevitra tsara avy amin’ny hafa. Mba hahafahana manatratra izany tanjona izany anefa dia tokony ho paikam-pampianarana mampandray anjara mpianatra no ampiasaina. Isany masontsivana mahamatianina ny mpampianatra ihany koa mantsy ny fahaizany manovaova ny paika hoentina mampianatra satria izany no mitarika ny mpianatra hahomby sy ho liana ary hifantoka amin’ny fianarana izay ataony indrindra ny taranja literera izay tsy nosafidiany. Nandritra ny fiazarana asa anefa dia tsinjo fa tsy izany no niseho, toa paikam- pampianarana tolotra hatrany no ampiasain’ny mpampianatra tao amin’ny kilasy voalohany sokajy c, lisea lmai, ka vokatry izany dia ambany ny taham- pandraisan’anjaran’ireo mpianatra, nisy mihitsy aza no nanao fampiasana momba ny taranja hafa , ary nisy koa no natory fotsiny, midika izany fa sorena ny mpianatra manoloana ny fampiasana io paika io. Ary tsy ny mpianatra ihany fa hita ho sorena ihany koa ny mpampianatra satria tsy miraharaha ny taranjany ny mpianatra. Manoloana izany fihetsiky ny mpianatra sy ny mpampianatra izany dia mipetraka ny fanontaniana hoe inona no olana amin’io paikam-pampianarana tolotra io , ka mahatonga azy miteraka sakana amin’ny fianarana sy ny fampianarana taranja malagasy ao amin’ny kilasy voalohany sokajy c, lisea lmai? 0.6 petrakevitra raha asa fikarohana tsy misy petrakevitra dia lasa angon-kevitra sy angom- pahalalana tsy mitondra vokatra araka ny nambaran’i g. De landsheere 972a 22 8. Ilaina noho izany ny mametraka petrakevitra mba hahazoam-bokatra amin’ity asakaroka ity. Mba hamaliana ny petrakolana izay voalaza tetsy aloha ary dia heverinay fa ireto lafin-javatra manaraka ireto no mahatonga ny lesona tolotra hitondra olana amin’ny fampianarana sy fianarana ny taranja malagasy eny amin’ny lisea 8 dikan-teny malalaka nataonay avy amin’ny nambaran’i g. De landsheere, 1972a sans hypothèse directive, bien des recherches dégénèrent en une accumulation stérile de données ou d’informations p.22
Mba handrindrana ny asa sy mba hampilamina azy dia nojerena nitokana ny mahakasika ny renifeo ary natokana koa ny mikasika ny zana-peo. Ny renifeo no nalefa aloha amin’ny maha reniny azy. Ity fafana manaraka ity kosa no handravonanay ny toetry ny renifeo sy ny zana-peo miaraka. Misy amin’ireo toetra holazaina ato amin’ity fafana ity no tsy hita any amin’ny fafana roa voalohany satria
Ny fotoam-pitantarana mira zotra tsy voatery ny trangan-javatra efa lasa ihany akory no azo tantaraina fa ny trangan-javatra miseho ankehitriny koa dia efa azo tantaraina ; ka izany indrindra no antompisian’ny fitantarana mira zotra. Ny fitantarana mira zotra dia fitantarana trangan-javatra miseho amin’ny fotoana isehoan’ilay tranga. Ny filazam-potoana mariky ny ankehitriny no manamarika ny fitantarana amin’izany. Ohatra 1 izy no mahavita voalohany indrindra kanefa tsy manolotra ny azy izy raha tsy any akaikin’ny farany. Mbola dinihiny tsara eo aloha ny vitany. Hamarininy amin’ny porofo tsy mamitaka ny marika. Lokoiny amin’ny pensilihazo maro soratra ny sarin- taniny. Rehefa izany dia manonofy tsy matory izy, ka lasa
Noho ny andro migaingaina dia tsy mahazo aina daholo ny zavaboary manontolo. Izy mivady kosa anefa dia maka aina, nefa rehefa dinihina toa tsy mahazo aina fa lasa vinany, misy lafin-javatra mampieritreritra, izany hoe jerena toa miadana nefa miady saina, be eritreritra. Asehon’ny mpanoratra izany amin’ny hoe eo ambonin ny takelaka amin ity trano kelikely ity kosa, dia indro rainiboto mivady miala sasatra sy miantso torimaso ho avy, nefa mivadibadika fotsiny tsy mahita tory.
Eo amin’ny sehatra pôlitika nanomboka ny taona 1960 ka hatramin’izao vanim-potoana iainantsika izao no nahaleo tena i madagasikara. Maro ny filoham-pirenena malagasy nifandimby nitondra ny tany sy ny fanjakana tao anatin’io fotoana io, fa tsy mbola nisy vehivavy mihitsy tamin’izy ireo na iray aza. Efa nisy ihany ny nilatsaka hofidina toa an-dramatoa elia ravelomanantsoa tamin’ny taona 2002, saingy tsy lany. Ny vehivavy tsy mitana hazomanga , hoy ny fitenenana. Maro ny antony mahatonga izany fiheverana fa voatokana ho an’ny lehilahy ny resaka pôlitika, fari- pahalalana ambany ho an’ny ankamaroan’ny vehivavy, betsaka kokoa ny fotoana lanin’ny vehivavy amin’ny fikarakarana tokantrano raha mitaha amin’ny fotoana ahafahany mampidi-bola, ny fahalainana sy ny tsy faharisihan’ny vehivavy handray anjara amin’ny asa pôlitika, ny fandrarana ny vehivavy hijoro sy hiteny imasom- bahoaka, sns.
Ny teny no maha firenena ny firenena. Ary manana ny teniny mampiavaka azy manokana tokoa i madagasikara. Hita ao amin’ny tantara tokoa ny fiezahan’i esther rasoloarimalala randriamamonjy hanome lanja sy hamerina indray ny hasin’ny tenin-drazany. Notafian’ny mpanoratra toetra vonona hiaro amin-kasahiana ny maha- malagasy azy ny mpandray anjara. Mifanohitra amin’izay toetra amam-pihetsika fahita matetika andavanandro ny toetra natafiny azy ireo ny sasany amin’izy ireny mantsy manao teny vary amin’anana, sahy milaza mihitsy fa tsy mahay na tsy zatra teny malagasy intsony raha vao telo volana monja no nandaozany ny tanindrazany 243. Nezahin’ny mpanoratra mihitsy ny mba hahatonga saina ireo mpamaky manao tsinontsinona ny tenin-drazany. Nohindrahindrainy aoka izany, ary nasehony ny maha kanto ny teny malagasy naveriny tao an-tsainy toy ny famerin’ny mpilalao an-tsehatra ny resaka atao an-dampihazo ny resaka tsotra nifamalian’izy sy i mavo. Tsy nisy hadinony na dia ny fiantsonam-peo iray akory aza. Nanakoako tao an-tsofiny ny feon’ilay tovovavy izay malefaka dia malefaka. Miraondraona ny r ary toa voatonona tsara loatra ny s , nefa tsy tsaroany ho nisy fanamboaram-peo na fiezahana hamabo fon’olona na dia kely akory aza.
Ho faty ny fototra niorenany sy ny maha izy azy. Raha izany, ny rary antemoro dia mila vonjena satria efa mihavery ny tena maha izy azy sasantsasany, izany hoe tokony hampidirina ao anaty lisitry ny lovantsaina velona hovonjena eo anivon’ny unesco mba tsy hampanjavona azy na koa ho lasa fananan’ny hafa toy ny -papier antemoro? Izay misoratra amin’i maurice ankehitriny raha araka ny vaovao re tamin’ny haino aman-jery. Izany hoe azo heverina ny hahavery ny rary antemoro afaka fotoana vitsivitsy raha tsy mandray fepetra haingana ny firenena sy ny unesco fahatelo, ny fiarovana sy ny fahasamihafan’ny fisehoan’ny kolontsaina maro 2oo5 , manana tanjona hivoy ny fahasamihafana ara-kolontsaina mba hanamafy orina ny fitohizan’ny drafitra famoronana, famokarana lavareny ary hatrany amin’ny firosoana sy fiainana ny fampahafantarana imason’ny hafa ny kolontsaina maro mozika, asa tanana, loko, sehokanto, sns , toy ny rary antemoro izay asa tanana dia tafiditra ao anatin’izany. Ohatra, ny rary dia lovantsaina velona itovian’ny fiarahamonina antemoro amin’ny fiarahamonina hafa, saingy tsy maintsy misy hatrany ny fahasamihafana ao anatin’ireny. Tsara ny mampahafantatra ireo fahasamihafana ireo amin’ny fiarahamonina tompony mba hazotoan’izy ireo hamokatra sy hampivoatra ny maha izy azy hatrany.
Loha lohataona, lohavolana, lohavohitra, lohateny, loharano, loha vato, loha vary sns maso masoandro, masombola, masolavitra, mason-karena, maso varahina hita eo amin’ny kiraro , masontantelin-kena, mason-drano, mason’antsy, masom- bola, masoivoho sns. Vava vava lalana, vavahady, vava rano, vava riana, vava tany, vava ady, vava vola sns. Sofina sofim-bary, sofim-basy, sofim-bilany vy, sofin-tsatroka, sofin- taratasy sns. Volo volom-bato, volon-tany, volom-boatavo, volom-borona, volon’ahitra, volon-dambo, volon’ondry, volon-drano, volom-bodin-trano, tany lava volo, volon’elatr’akoho, volon-dranjo, volom-bava, volomaso sns. Tanana tana-masoandro, tana-milina, tana-mizàna, tanan’akanjo, tanam- bovo, tanam-poza, tanan-kala, tanan-drano, tanan’ady, sns. Lela lela afo, lela antsy, lela famaky, lela angady, lela sehiratsy, lela penina sns. Reny reny rano, reny vohitra, reny vola, reny soratra, reny hevitra, reny fanalahidy, reny ben-dalana, reny bem-pianarana, reny ben-draharaha, torimaso iray reny, torimaso roa reny sns. Zanaka zana-bohitra, zana-kazo, zanak’akondro, zana-tany, zanak’omby, zanak’ondry, zanak’alika, zanak’entana, zana-tohatra, zana-tsipika, zana-tsirika, zana-tsoratra, zana-kevitra sns. Miteraka ny akondro mitera-drano, miteraka ny vary, miteraka harafesina ny vy, miteraka fotsy ny maso, ny fianarana miteraka fahaizana, miteraka aretina ny alahelo, miteraka nenina ny asa ratsy sns. Maty maty masoandro, maty volana, maty ny marika, maty ny soratra, maty ny rano, maty ny afo, maty ny feoko, maty ny lalana sns. Trano tranom-borona, tranom-boromailala, tranom-biby, tranon-kary, tranon-kala, tranon-tantely, tranon-totozy, tranom-panafody, tranon-tsabatra, tranom- panjaitra sns.
Raloka ny vola, ny vola, ny volany ihany 70 no tena tetehina aloha mba ho lany ; ho boka mihitsy izy ireo vao hisaraka, sady ny an-kodiny koa no hanaraka ! Inoako fa rehefa foana ny vera ho very ny sainy ka faly hianjera 75 fa eo ny bakoa dia hikatroka mafy ; ny mpiombona ihany no atao mifandrafy.
Fiezahana hamelo-maso ny eny ambanivohitra nampitodi-doha ny mpandray anjara ho any ambanivohitra ny zava-nisy niainany fa teo ireo tsy rariny nataon’ireo sokajin’olona tonga teo amin’ny fitondrana. Teo ihany ireo karazam-pandrosoana maro izay nampisafotofoto ny fiainana hany ka nahatofoka. Te hisinda izany toe-javatra izany izy ireo ka dia nisafidy ny hiverina any ambanivohitra. Ambanivohitra izay tanàna milamina, mangingina, ahitana ireo karazan-javatra maro samihafa toy ny tranon-drazana, tanimboly marobe sy ny maro hafa.
Nisioka faramparany ny vorona ndeha hody. Nampiseho ny dihiny indray ny hitsikitsika. Anjakany ny habakabaka. Somary nifafy moramora ny tsio-drivotra. Nisy tamin’ny volon’iroa zazavavy no naparitany handravaka ny tokontanin-tarehiny. Niondrika kely aloha rabe. Asa na raiki-tahotra ireo maso roa nanambana ny endriny na nandinika izay teny hambarany, fa saika tsy nisokatra ny molony ny iantsoako anao, tompokovavy, hoy izy toa mbola nampandositra ny fijeriny, tsy dia hoe hisy kabary lava na koa hisy teny maro halahatra, nefa koa tsy vitsy tsy mahalana. Fa ny mampatevina ny resako dia ianao tovovavy tahaka izao satriko hitomoetra, iriko hitsangana nanembona anao foana aho, lahy ! Ny embona ange tsy sitrana raha tsy mihaona. Dia te hitafatafa aho raha sitrakao !
Nahazo fahalalana ny taranany noho izany fikirizany izany. Notaizainy tamin ny fivavahana kristianina ihany koa izy ireo. Nampianariny ho tahaka azy tsy tia sehoseho , hoy ny zanany tsy mba nanara-damaody tahaka ny an ireo tanora namanay ny fitafinay, fa fitafy tsotra dia tsotra, ary maontina, satria izany no mendrika, hoy ny reninay. 16 tsy nataony latsa- danja anefa ny fanabeazana mifototra amin ny maha malagasy. Ary tsapa fa mifarimbona amin ny famolavolana ny maha olona ireo sokajim-panabeazana roa ireo.
Matokia ianao, rakoto. Ny efa nekena tsy mba ivadihana. Raiso ny tanako, fa eto anoloan’ny fasana ilevenan’idada isika no mifanaiky. Nangala-dia fotoana fohy tao atsinanan-trano rakotovahiny sy razanajaza no nanamafy ny dinan’ny fony. Tak 11 mpifamofo razanajaza sy rakotavahiny, ary mialoha ny fotoana hanaovana ny raharahan’izy roa no nitranga izao toe-javatra izao. Toy ny mpifankatia rehetra dia mafana tokoa ny fiarahana eo am-boalohany. Araky ny efa voalaza anefa dia, tovovavy tsara tarehy razanajaza, ka rariny raha nahasarika an-drakoto. Rakoto kosa dia tsy mba nanana ny bika aman’endrika fa ny hareny no nahasarika ny fianakavian-drazanajaza. Izany hoe, ny fitiavam-boninahitra no nahatonga an-drazanajaza nanaiky hanambady an-drakotovahiny, fa tsy dia ny fitiavany azy loatra. Vao nanomboka naka toerana ny fitiavan’ireto tanora ireto tamin’izany nefa tsy ampy tapa-bolana akory taorian’izay dia nihalohalo sahady ny raho-mainty hando azy. Azo lazaina aloha fa tsy mafy fototra hatrany am-boalohany ny fifandraisan’izy roa ireto. Tsy nitovy ihany koa ny tadin- dokanga fa rakotovahiny nifototra marina tamin’ny fitiavany an-drazanajaza, fa ity farany kosa nifototra tamin’ny resaka tombontsoa fotsiny. Sarotra anefa ny hanakambana fo roa tsy miara-mitepo fitiavana ary tsy maitsy hipetraka foana ny olana na ho ela na ho haingana. Tsy nandilatra ny iray volana dia efa nahita lalana ny fon- drazanajaza, ary nitarika ny faharavan’ny fifandraisan’ny roa tonta izany. Fa etsy ankilany kosa dia ny momba an-draketamalala. Tovovavy tsara tarehy raketamalala, saingy, nanana toe-tsaina hafa kely ity tovovavy ity, dia ny fitiavana hanakatra ny avo; hany ka na dia efa hita fa tsy ho takatra aza dia mbola nisisihana ihany. Faniriany ny mba hanambady ny iray tamin’ireo vazaha tao ambohijafy ireo ka nataony avokoa izay fomba rehetra hahazoany ny fon’ireto farany. Tsy nisy nahomby anefa ny tetika rehetra nampiasainy ka niteraka aretin-tsaina sy aretim-batana ho azy izany. Indray andro aza raha nampahalalain’ingahy dubosc ny mponina fa vadiny ilay vazahavavy tonga tao aminy dia mba nampahalalainy ny vadiny koa fa anabaviny raketamalala ary reniny ravonimbero. Jenjina raketamalala fa tratry ny vokabolary tsy zakan’ny fony. Nivalomainty niaraka tamin’ny vava ny tarehiny, rambolasoa koa etsy tsy avy niaina, toa voan’ny tazo teo noho teo ka nanetsetra tampoka. Razorizety koa ery nangenahena am-pitsanganana, izay nilatsaham-potaka aza tsy tahaka azy kanefa dia azy telo mianaka any an-kibony any aloha ny aretina fa ny be sy ny maro tsy nisy nahafantatra. Tak 78 vao tonga tany an-trano raketamalala dia namonjy fandriana. Tsy nahavela lamba akory fa avy
Ikotolita shhhh! Tena diso fanantenana aho! Efa faly ery izaho hoe hisaraka raleva sy rahanitra. Efa saika hanomana ny programme hitatazana an-drahanitra mihitsy izaho teo. Vao arian’ialahy eo aloha iny raleva, tonga dia aty amin’ikotolita kely. Ny ahy aloha tsy afenina fa tena tara amin’ny vadin’ileiry eh. Raha mba izaho mantsy no mahazo an-drahanitra iny fa tsy raleva be nangy be iny an! Tena ahy irery ny fahasambarana tsy roa aman-tany eny ho’aho ry aiko babonao ny fo sy saiko ianao no tena ilaiko mba handatsaka ny ta ta. Tara-pahasambarana ato anatiko! Ary nahoana tokoa moa raha kaotiko tokoa rahanitra eh? Efa nahinahian-draleva tamiko ihany iny tsy inona! Hmmm! Rahanitra! ! Kanefa, faniriana ny an’ny kaka fa ny tainify mbola tompon’ny laka. Izaho izay mpiasa kely ity ve dia atakalon-drahanitra an-draleva? Vady efa nekeny teo anatrehan’ny ray aman-dreniny sy ny anadahin-dreniny sy ny hava-tetezany sy ny hava-tatezany. Kanefa rangaha tsy mba mahadiso kosa ange ny mandefa vinany eh! Sao mba azony nofy ihany ny eritreritro! Oadray! Inona no mampamiramirana an’ilay karin’olona ity tamiko teo? Sa nahazo ba kely
Lahateny 1 ny fahaizana sy fitiavan-tanindrazana kilasy faharoa, miresaka ny fahaizana sy fahendrena tsy manambara fitiavan-tanindrazana na oviana na oviana ny fananam-pahaizana eo amin’ny malagasy, satria raha nianatra isika, dia ny fitiavan-tena sy ny fitiavam-bola ary ny fitiavam- boninahitra no nanesika antsika fa tsy ny fikatsahana izay hahasoa ny firenena no nanempotra antsika. Ary io no fahadisoana fototra nataon’ny jeneraly ramanantsoa raha nanangana ny fitondram-panjakany izy, ka nifantina ny avara-pianarana hiara-miasa aminy. Olona efa voasedra tamin’ny fitiavan-tanindrazana no azo antoka hanarina ny firenena fa tsy avara-pianarana vonona hatrany am-piandohana hamadika ho vola ny fahalalana amam-pahaizany. Ary tsy ny fidirany tampotampoka ao amin’ny fitondram-panjakana no hanova tampotampoka ny fomba fisainany efa raiki-tampisaka hatramin’ny ela. Raha misy vato misakan-dalana ny fandrosoan’ny firenena iray avy nozanahina, dia ny fananany avara-pianarana noho ny fahalalana norantovina tamin’ny mpanjanaka no lehibe indrindra amin’ireny. Toa mifanohitra amin’ny tokony ho izy izany fisainana izany nefa eritrereto kely foana, dia ho hitanao ny fahamarinany. Fanagasiana, tak.12-13
Ny fanitrihana ampidirina ao ampasan-drazana ny olona rehefa avy nesorina tao anaty vata ny mpiandry fandrotrarana no mahafantatra ny toerana tokony hisy azy mialohan’izany anefa dia atolotry ny mpiandry fandrotrarana amin’ireo razam-be ilay olona toy izao no ataony amin’izany
Ny toerana nanaovanay fikarohana dia ny kaominina manontolo, ary ambohitrinibe i no azo lazaina ho renivohiny. Ao no ahitana ny biraom-panjakana isan-tokony, ny sekolim- panjakana isan-tsokajiny, ary ny biraon’ny kaominina, ny paositra, ny tobin-jandary,
Masina ny tanindrazana ary lalain’ny olonafatratra satria tao no nopoirana. Mety ho nibeazana aza ary ao ihany koa no iafarana. Amantarana ny mombamomba ny fototry ny olona iray ny tanindrazana. Izany no maha ladim-boatavo ny olona fa iray fotorana ihany. Izany hoe na hiparitaka eran’ny vazan-tany ny olona iray tanindrazana dia iray ihany ny niandohany. Io ilay amantarana hoe mpihavana i ranona sy i ranona. Sarobidy ny lova napetraky ny razana. Tsy azo atao tsinotsinona ny tanindrazana satria mety hahazoana tsiny ary mety hahazoana tsodrano koa raha voakolokolo sy voahaja. Manao ny ainy tsy ho zavatra mihitsy ireo ray aman-dreny hikolokoloana ny taniny mba ho tratry ny taranaka mifandimby. Efa nomena lova ny taranaka ka anjarany ny mikolokolo izany tsy ho lefy laza. Raisina ohatra hanaporofoana izany ny vakodraza? A mitondra ny lohateny hoe ny tanindrazana, vondrona ambara takila 11 tanora malagasy etoana tazano ny olom-pirenena fa samy miezaka re rahavana mba hanasoa ny tanindrazana
Eto am-pamaranana, dia tiana ny manamafy fa karazan-dahateny kanto amin’ny lafiny rehetra ny ôsi-baiavy. Maro ny fomba nentin-drazana misy ao amin’ny faritra sofia fa anisan’ny karazan-dahateny hiraina sy dihizina izy io. Anisan’ny lahateny ahafantaran’ny maro ny faritra sofia ny ôsi-baiavy. Kanto sady mivoatra hatrany izy io. Niely patrana manerana ny nosy ny lazany. Azo atao amin’ny manaraka ny mandalina bebe kokoa ny tantaran’ny rafi-piarahamonina hita taratra amin’ireo teny hafa endrika ao anatin’ny ôsi- baivavy, ny mandalina bebe koa ny hevitra fonosin’ireo teny hafa fiasa noho ny mahazatra ao anatin’ny ôsi-baiavy. Azo atao ihany koa ny mitrandraka ny fivoaran’ny ôsi-baiavy sy ny ôsiky hafa rehetra mandraka ankehitriny.
Mitondra izay hafatra tian’ny mpanoratra halefa ny mpandray anjara fototra. Manamafy izany i t todorov raha milaza fa mitana anjara lehibe ao amin’ny tantara ny mpandray anjara, ary avy aminy no iforonan’ireo toe-javatra hafa 59 ny fandokoana ny mpandray anjara fototra, araka izany dia tena misy dikany ao amin’ny tantara. Hasongadina manokana amin’ity fafana ity ary ny maha lahy ny maha vavy; ny anarany; asany; ny fari-piainany; ny toetrany.
Ivereno ny tantaram-panafahana hatrizay! Ao ny aina manambara fa miroso miolomay ho amin ny tanjona dia ny rovan ny maraina ireo andian ny fandrosoana efa ela nitozoana ahitana voambolana tranainy ihany koa ao amin ny v. A tak 59, and3, andl 3-4, mitondra ny lohateny hoe aviavy manodidina eo mihinana, ny daholo miala sasatra fa nahavita valin-tanana sy fanamboarana ny tatatra.
Ny lahatsoratra manoritsoritra dia milazalaza sy mampahafantatra olona na biby na toerana na zavatra. Ny tanjona amin’izany dia ny mba hampahazo sary an- tsaina sy hahalalana amin’ny antsipirihany ilay zavatra soritsoritina.40 raha ambara amin’ny fomba hafa, ny tanjon’ny lahatsoratra manoritsoritra dia maneho ho toy ny hita maso sy azo tsapain-tanana ilay zavatra soritsoritina amin’ny alalan’ny teny. Izany tanjon’ny lahatsoratra manoritsoritra izany indrindra no hararaotina hanairana ny mason-tsain’ny beazina ho liana amin’ny fahafantarana ny manodididina azy, sy hahafantatra ny hatsaran’izany tontolo iainany izany ary hankafy ny zavaboary,
Tsy fahalavorarian’ny vavahadin-tsaina izany indray kosa dia miseho eo amin’ny olana ara-pahitana. Mahatsiaro ho sahirana ny mpianatra sasany rehefa mijery hany ka mitarika fahasorenana ho azy izany. Anisany mampihena ary mety hiafara amin’ny faharavan’ ny fifantohan’ny mpianatra izany olana eo amin’ny fitaovam-pijerena izany. Ny maso mantsy no anisany manampy betsaka amin’ny fisarihana ny fahalianana. Koa ny tsy fahatomombanan’izany fitaovam-pijerena izany dia mitarika fihenana sy fahavitsian’ny vaovao voarain’ny saina hany ka voatery miasa mafy izy manonitra sy mameno izany fahabangana izany. Mandreraka ny saina anefa izany ezaka be tsy maintsy efainy izany ary mitarika azy any amin’ny tsy fifantohana.
Amin’ny maha raim-pianakaviana azy, dia nilofo namelona sy nanabe ny zanany ara-batana, ara-tsaina ary ara-panahy izy. Aminy ny fitaizana dia fanitsiana am-pitiavana sy am-paharetana ao anatin’ny fifankazahoana am-po. Nozariny handray andraikitra ny zanany amin’ny asa aman-draharaha ao an-trano. Ny tanjony tamin’izany dia ny mba hahafahan’ireo zanany ireo miatrika ny fiainany any aoriana. Hoy izy miteny ireo zanany ny fihafiana hianarana fa ny fiadanana tsy hianarana notaizany tao anatin’ny sokoto izy telo mirahalahy. Nozariny amin’ny fiaraha-mivavaka isan-kariva sy miara-miresadresaka momba ny fiainana amin’ny fotoana maha vory ny mpianakavy ao an-tokantrano. Nozariny hanoratra ho azy ray aman-dreniny ireo zanany ireo rahefa lavitra azy mba tsy ho tapaka ny fifandraisana.
Sehatra lehibe indrindra sady toerana azo ivelarana amin’ny lafiny maha olona ny fiarahamonina. Ny malagasy, ohatra, dia miaina ao anatin’ny fiarahamonina malagasy, ka ao no tena anovozany fahalalana voalohany izany hoe io no sehatra fototra voalohany iainana, ary ivelarana amin’ny lafiny rehetra. Raha ny eto madagasikara manokana, dia maro ny fianarana sy ny fiofanana nolalovan- dratrema william. Ny fianarana no lova tsara indrindra , hoy ny malagasy. Izany no nahatonga ity mpanabe ity handalo tamin’ireo ambaratongam-pianarana misy eto madagasikara na tamin’ny lafiny fianarana izany, na tamin’ny sehatry ny fiofanana araka asa. Natombony tany amin’ny ambaratonga fototra ny fianarany, ary notohizany hatrany amin’ny ambaratonga ambony. Tahaka izany koa, ny fiofanana natrehiny izay mahakasika ny ambaratonga rehetra misy. Lalana nizorany nahafahany niatrika ny fiofanana izay haseho amin’ny fafana etsy ambany, ny fianarana rehetra natrehiny tao amin’ny sehatry ny fampianarana ankapobeny. Tsy hotanisaina eto ireny, noho izany, fa ny fiofanana namolavola azy ho matihanina amin’ny fanabeazana no ndeha hotsongaina avy ao amin’ny c. V15 milaza ny mombamomba azy.